Акъылыр уасэншэщи, гъэсэныгъэр гъунэншэщ
Дэ къытхуатх
Акъылыр уасэншэщи, гъэсэныгъэр гъунэншэщ, жи адыгэм. А псалъэжьыр и пщалъэу къэгъуэгурыкIуащ Шыфэдыгъу (ХьэпцIэ) Светланэ.
Светланэ блэкIа зэманым и щIэин нэхъыфIхэр хэлъщ. Абы нэхъыжь-нэхъыщIэ ищIэу, цIыху нэсу ущытыныр зэрылъапIэр зэрыекIур, зэрыгуапэр псэкIэ зыхищIэу, захуагъэм хущIэкъуу, ди лъэпкъ хабзэр и фащэу къогъуэгурыкIуэ.
Зи гугъу фхуэсщI цIыху дахэр Ищхъэрэ Шэрэдж къуажэм къыщалъхуащ, къыщыхъуащ. Унагъуэ насып, бын насып, щхьэгъусэ насып жыхуиIэхэмкIэ гъащIэр къетащ хуэфащэу. Светланэ илъэс тIощIым щIигъуауэ къуажэ курыт еджапIэм щолажьэ, унафэщIым и тхылъзэфIэхыу.
Светланэ гъэсэныгъэ дахэ хэлъщи, ар зыпIа и адэ-анэм цIыхухэм пщIэрэ щIыхьрэ къыхуащI.
Сэ нобэ Светланэ сытетхыхьыныр къызыхэкIар абы мызэ-мытIэу дэслъэгъуа цIыхугъэрщ, гъэсэныгъэрщ, щабагъэрщ, шыIэныгъэрщ, Iэсэлъэсагъэрщ. Сэ куэдрэ согупсыс абы хуэдэ цIыху, цIыху нэс куэд зэрыщымыIэжым. Къапщтэмэ, псалъэкIэ къысхуэIуэтэнукъым а цIыхубзым хуабагъэу, акъылу бгъэдэлъыр зыхуэдэр. Согупсыс сыт хуэдэ лъэныкъуэкIи хэбдзын зэрыхэмылъым.
Сэ сыхуейщ Светланэ хэлъ и цIыхугъэр куэдым щапхъэ тхуэхъуну. И нэмыс-насыпыр лъагэу, куууэ псэуну, и гъащIэр узыншэу, ефIакIуэу, нэжэгужэу ирихьэкIыну.
Къылыш Iэминэ.
